เป็นเจ้าของเพจ แต่ไม่มีสปอนเซอร์เข้า จะหารายได้อย่างไร
ใครที่คิดว่า คอนเทนต์เจ๋ง ๆ ของคนตัวเล็กจะไม่มีค่า คงต้องคิดใหม่ เพราะ Blockdit เพิ่งปล่อยฟีเชอร์ล่าสุด  ที่มาช่วยแก้ Pain Point ในเรื่องนี้ให้กับครีเอเตอร์บนแพลตฟอร์ม
8 ธ.ค. 2564

เป็นเจ้าของเพจ แต่ไม่มีสปอนเซอร์เข้า จะหารายได้อย่างไร
Blockdit x ลงทุนแมน
ปัญหาสำคัญของคนทำคอนเทนต์เก่ง ๆ หลายคนในวันนี้
คือต่อให้เขียนบทความดีแค่ไหน ทำคอนเทนต์ได้น่าสนใจอย่างไร แต่ถ้าผู้ติดตามยังน้อย ฐานแฟนคลับไม่มากพอ คอนเทนต์คุณภาพเหล่านั้น ก็ไม่สร้างรายได้ให้เจ้าของอยู่ดี
และถึงแม้จะมีฐานแฟนมาก แต่ถ้าสปอนเซอร์รายใหญ่ไม่สนใจ เราก็ไม่มีรายได้จากการทำคอนเทนต์อยู่ดี
แต่ตอนนี้ ใครที่คิดว่า คอนเทนต์เจ๋ง ๆ ของคนตัวเล็กจะไม่มีค่า คงต้องคิดใหม่
เพราะ Blockdit เพิ่งปล่อยฟีเชอร์ล่าสุด 
ที่มาช่วยแก้ Pain Point ในเรื่องนี้ให้กับครีเอเตอร์บนแพลตฟอร์ม
ฟีเชอร์นี้ มีชื่อว่า “Ads Monetization”
ที่จะเปลี่ยนคอนเทนต์ของครีเอเตอร์บนแพลตฟอร์ม ให้กลายเป็นแหล่งสร้างรายได้เข้ากระเป๋าทุกวัน เรียกได้ว่าเป็น Passive Income ตลอด 24 ชั่วโมง
แล้ว Ads Monetization สร้างรายได้แบบ Passive Income ให้คนทำคอนเทนต์ได้อย่างไร ?
ลงทุนแมนจะเล่าให้ฟัง
Ads Monetization เป็นฟีเชอร์ใหม่ที่ทาง Blockdit พัฒนาขึ้นมา 
เพื่อแก้ปัญหาสำคัญของคนทำคอนเทนต์ ที่กว่าจะสร้างรายได้ให้ตัวเองได้ ต้องปั้นเพจปั้นช่องของตัวเองในแพลตฟอร์มต่าง ๆ ให้มีผู้ติดตามหลักหมื่นหลักแสนคนก่อน ถึงจะพอมีสปอนเซอร์เข้ามาสนับสนุน ซึ่งเอาเข้าจริง บางเพจมีผู้ติดตามหลักแสนแล้ว แต่สปอนเซอร์ก็ยังไม่เข้ามา
หรือถ้าอยากมีรายได้จากการวางแบนเนอร์โฆษณา
ก็ต้องลงทุนทำเว็บไซต์ ให้มีพื้นที่สำหรับโฆษณาได้เข้ามาแสดง และยังต้องดึงคนให้เข้าไปเห็นโฆษณาในเว็บไซต์ให้ได้มาก ๆ อีก
ซึ่งทั้งค่าใช้จ่าย รวมถึงแรงและเวลาที่ต้องเสียไป ก็ไม่ใช่น้อย ๆ
คอนเซปต์ของ Ads Monetization จึงถูกทำมาแก้ปัญหานี้
คือครีเอเตอร์ ไม่ต้องไปลงทุนลงแรงปั้นเว็บไซต์ขึ้นมาเอง หรือไม่ต้องนั่งรอสปอนเซอร์เข้า
แค่มาเปิดเพจใน Blockdit ก็นับเป็นการเปิดพื้นที่ให้คนอื่นมาโฆษณาได้แล้ว
โดยเจ้าของเพจใน Blockdit สามารถเปิดพื้นที่ให้คนอื่นเข้ามาโฆษณาในแต่ละโพสต์ของตัวเองได้
ซึ่งเจ้าของเพจที่ให้คนมาโฆษณาบนโพสต์ตัวเองนั้น ก็จะได้ “ส่วนแบ่งรายได้ค่าโฆษณา” 
จากการที่มีคนเข้ามาเห็นโฆษณา ผ่านโพสต์ของเพจ
เปรียบเทียบง่าย ๆ ให้เห็นภาพ ก็เหมือนมีคนเอาโบรชัวร์มาให้เราช่วยแจก และบอกเราว่า ยิ่งมีคนหยิบโบรชัวร์จากเราไปอ่านมากเท่าไร เราก็ยิ่งได้ส่วนแบ่งจากการช่วยแจกโบรชัวร์มากขึ้นตามไปด้วย
หมายความว่า ถ้าเราอยากได้ส่วนแบ่งรายได้จากการช่วยแจกโบรชัวร์นี้มาก ๆ เราก็ต้องทำให้คนสนใจเดินเข้ามาหาเราให้ได้มาก ๆ นั่นเอง
เช่นเดียวกับการเปิดพื้นที่ให้คนอื่นเข้ามาโฆษณาในโพสต์ของเราใน Blockdit 
ถ้ายิ่งทำคอนเทนต์ของเราให้น่าสนใจ มีคนกดเข้ามาอ่านมากแล้วเห็นโฆษณาที่แปะอยู่บนโพสต์เรามาก ส่วนแบ่งที่เราจะได้ ก็มากตามไปด้วยเช่นกัน
คำถามคือ โฆษณาที่จะมาแปะอยู่ในโพสต์ของเรา มาจากไหน ?
โฆษณาที่ว่านี้ ก็คือโพสต์จากเพจอื่นใน Blockdit ที่เป็นแบรนด์ หรืออาจเป็นผู้ใช้งานด้วยกันเอง มีการบูสต์โพสต์ให้คนเข้าถึงโพสต์ได้มากขึ้น ซึ่งโดยปกติแล้ว โพสต์ที่ถูกบูสต์เหล่านี้ จะเจอได้ตามหน้าฟีดของผู้ใช้งานใน Blockdit
ส่วนเรื่องเนื้อหาและรูปภาพในโฆษณาทุกชิ้น ไว้ใจได้ว่าจะมีความเหมาะสม เพราะจะผ่านการตรวจสอบและอนุมัติจากทีมงาน Blockdit แล้วว่ามีความเหมาะสม และเป็นไปตามกติกาของแพลตฟอร์ม
แล้วจะต้องทำอย่างไร ให้โฆษณาเหล่านี้ มาโชว์อยู่บนโพสต์ของเรา ?
วิธีการก็ง่าย ๆ แค่ครีเอเตอร์เจ้าของเพจต้องเข้า “ระบบการสร้างรายได้” หรือ “Monetization” กับทางแพลตฟอร์ม โดยเกณฑ์ก็คือเพจนั้นต้องได้อย่างน้อย 3 ดาว ซึ่งดาวจะได้ต่อเมื่อโพสต์เป็นโพสต์ยอดนิยม
นั่นหมายความว่า ถ้าเราเป็นคนเขียนคอนเทนต์เก่ง โพสต์ไป 3 ครั้งได้ดาวทั้ง 3 ครั้ง ก็จะเริ่มเข้าสู่โหมดสร้างรายได้ทันที
หลังจากนั้นก็ให้กดปุ่มเปิดระบบสร้างรายได้ หลังจากเปิดแล้ว เราก็จะเข้าสู่ระบบ Ads Monetization โดยอัตโนมัติ ซึ่งถ้ามีคนเข้ามาอ่านเนื้อหาบทความ แล้วเห็นโฆษณาที่แสดงอยู่ เราก็จะได้รับส่วนแบ่งรายได้จากค่าโฆษณาทันที
โดยระบบจะคำนวณสรุปยอดให้เรียลไทม์ เช็กได้เลยว่า แต่ละโพสต์มีรายได้จากโฆษณาเท่าไร
นอกจากนั้นยังมีระบบคำนวณสรุปยอดให้ครีเอเตอร์เป็นรายวัน เป็นรายงานอีกด้วย
ที่น่าสนใจก็คือ การเปิดพื้นที่แสดงโฆษณาบนบทความ จะมีอายุการทำรายได้แบบไม่จำกัดเวลา
หมายความว่า ทุกครั้งที่มีผู้อ่านเปิดบทความของเราขึ้นมาอ่าน ไม่ว่าจะจากในแอปพลิเคชัน Blockdit หรือค้นหาเจอจาก Google
ถ้าผู้อ่านได้เห็นโฆษณาที่อยู่ในบทความ เจ้าของเพจก็จะได้รับส่วนแบ่งรายได้ค่าโฆษณาแบบ Passive Income ตลอดไป แบบไม่มีวันหมดอายุ
นอกจากฟีเชอร์ Ads Monetization ที่ออกแบบมาเพื่อแชร์รายได้ค่าโฆษณา ให้ครีเอเตอร์ที่สร้างสรรค์คอนเทนต์ได้น่าสนใจแล้ว Blockdit ก็ยังมีฟีเชอร์ที่สนับสนุนการสร้างรายได้ ให้เหล่าครีเอเตอร์บนแพลตฟอร์ม
ไม่ว่าจะเป็นระบบการให้ดาว
โดยโพสต์ไหนที่คนยิ่งสนใจมาก กดเข้ามาอ่านมาดูกันเยอะ ๆ คะแนนดาวของโพสต์นั้นก็จะยิ่งเยอะขึ้น ซึ่งดาวที่ว่านี้ ก็เอาไปคำนวณเป็นรายได้ต่อโพสต์ได้อีกที
หรือระบบการให้เพชร
โดยเพชร คือรางวัลที่ผู้อ่านใน Blockdit สามารถมอบให้คนทำคอนเทนต์ได้ เพื่อเป็นรางวัลแห่งความประทับใจ และครีเอเตอร์สามารถเอาเพชรไปเปลี่ยนเป็นรายได้อีกช่องทางหนึ่งได้อีกด้วย
เรียกได้ว่า ฟีเชอร์ไหนที่จะคอยสนับสนุนวงการทำคอนเทนต์ได้ Blockdit คิดมาให้หมดแล้ว..
ซึ่งสำหรับครีเอเตอร์ ไม่ว่าจะมือใหม่หรือมือโปร Blockdit ถือเป็นอีกแพลตฟอร์มที่มีโอกาสให้สร้างสรรค์ผลงาน และยังสร้างรายได้ได้หลายรูปแบบ
ที่สำคัญคือ รู้ไหมว่าในตอนนี้ มีคนใช้ Blockdit แล้วมากกว่า 2 ล้านบัญชี และตัวเลขนี้ ก็กำลังเติบโตขึ้นเรื่อย ๆ 
พื้นที่แห่งนี้ จึงถือเป็นอีกหนึ่งช่องทางสร้างรายได้ที่น่าสนใจ
และให้ครีเอเตอร์มาสาดไอเดียความสร้างสรรค์กันได้อย่างเต็มที่
ใครที่ยังไม่เคยใช้ Blockdit ลองโหลดเลย
แล้วอาจจะพบว่า ที่แห่งนี้เหมาะกับคนที่มีไอเดียเจ๋ง ๆ แบบคุณ..
ดาวน์โหลดแอปฯ 
หรือเข้าเว็บไซต์